Euroopa Liidu Teataja L 296 , 21/11/1996 Lk 0008 - 0029



Komisjoni määrus (EÜ) nr 2214/96, 20. november 1996, tarbijahindade harmoneeritud indeksite kohta: THHI osaindeksite edastamine ja levitamine (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta [1] ning arvestades, et: määruse (EÜ) nr 2494/95 artikli 5 lõike 1 punkti b kohaselt peab iga liikmesriik koostama tarbijahindade harmoneeritud indeksi (THHI), alustades 1997. aasta jaanuari indeksiga; määruse (EÜ) nr 2494/95 artikli 9 kohaselt peavad liikmesriigid kogutud andmeid töötlema nii, et koostatav THHI hõlmaks COICOP-liigituse (eratarbimise liigitus kuluartiklite lõikes) jaotusi; neid jaotusi on vaja kohandada; määruse (EÜ) nr 2494/95 artikli 11 kohaselt peab komisjon (Eurostat) avaldama THHI ja selle osaindeksid; need osaindeksid on vaja kindlaks määrata; THHIde võrreldavuse tagamiseks kooskõlas määruse (EÜ) nr 2494/95 artikli 5 lõikega 3 on vaja rakendusmeetmeid; käesolevas määruses ettenähtud meetmed on nõukogu otsusega 89/392/EMÜ, Euratom [2] loodud statistikaprogrammi komitee (SPK) arvamusega kooskõlas; kooskõlas määruse (EÜ) nr 2494/95 artikli 5 lõikega 3 on nõu peetud Euroopa Rahainstituudiga, kes on esitanud pooldava arvamuse, ON VASTU VÕTNUD KÄESOLEVA MÄÄRUSE: Artikkel 1 Eesmärk Käesoleva määruse eesmärk on määrata kindlaks tarbijahindade harmoneeritud indeksi (THHI) osaindeksid, mida liikmesriigid koostavad ja edastavad igakuiselt komisjonile (Eurostat), kes neid levitab. Artikkel 2 Mõisted Käesoleva määruse kohaldamisel tähendab "THHI osaindeks" iga käesoleva määruse I lisas loetletud ja II lisas täpsustatud kulujaotuse hinnaindeksit. Need kulujaotused põhinevad COICOP/THHI-liigitusel (THHI nõuetele kohandatud eratarbimise liigitus kuluartiklite lõikes). [3]"Levitamine" tähendab andmete väljastamist ükskõik millisel kujul. Artikkel 3 Osaindeksite koostamine ja edastamine Liikmesriigid koostavad ja edastavad komisjonile (Eurostat) iga kuu kõik osaindeksid (I lisa), mille kaal on suurem kui üks tuhandik THHIga hõlmatud kogukulutustest. [4] Liikmesriigid edastavad komisjonile (Eurostat) koos 1997. aasta jaanuari indeksiga ja edaspidi alati kaalumise struktuuri muutumise korral vastavad andmed kaalude kohta. Artikkel 4 Osaindeksite levitamine Komisjon (Eurostat) levitab käesoleva määruse I lisas loetletud jaotuste THHI osaindekseid, võttes aluseks, et 1996 = 100. Artikkel 5 Kvaliteedikontroll Liikmesriigid esitavad komisjonile (Eurostat) viimase nõudmisel andmed kaupade ja teenuste I ja II lisa kulujaotustesse liigitamise kohta, kuivõrd see on vajalik käesoleva määruse järgimise hindamiseks. Artikkel 6 Jõustumine Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. november 1996 Komisjoni nimel komisjoni liige Yves-Thibault De Silguy [1] EÜT L 257, 27.10.1995, lk 1. [2] EÜT L 181, 28.6.1989, lk 47. [3] Tarbijahindade harmoneeritud indekseid käsitleva nõukogu määruse (EÜ) nr 2494/95 esialgseid rakendusmeetmeid käsitleva komisjoni 9. septembri 1996. aasta määruse (EÜ) nr 1749/96 (EÜT L 229, 10.9.1996, lk 3) I lisa. [4] Kooskõlas määruse (EÜ) nr 1749/96 artikliga 3. -------------------------------------------------- I LISA THHI OSAINDEKSID 01. | TOIDUAINED JA MITTEALKOHOOLSED JOOGID | 01.1 | Toiduained | 01.1.1 | Leib, sai, teravili ja teraviljatooted | 01.1.2 | Liha | 01.1.3 | Kala | 01.1.4 | Piim, juust ja munad | 01.1.5 | Õlid ja rasvad | 01.1.6 | Puuvili | 01.1.7 | Köögivili, k.a kartulid ja muud mugulad | 01.1.8 | Suhkur, moosid, mesi, siirupid, šokolaad ja kondiitritooted | 01.1.9 | Mujal liigitamata toiduained | 01.2 | Mittealkohoolsed joogid | 01.2.1 | Kohv, tee ja kakao | 01.2.2 | Mineraalveed, karastusjoogid ja mahlad | 02. | ALKOHOOLSED JOOGID JA TUBAKAS | 02.1 | Alkohoolsed joogid | 02.1.1 | Piiritusjoogid | 02.1.2 | Vein | 02.1.3 | Õlu | 02.2 | Tubakas | 03. | RIIETUS JA JALATSID | 03.1 | Riietus | 03.1.1 | Rõivamaterjalid | 03.1.2 | Rõivad | 03.1.3 | Muud riietusesemed ja rõivamanused | 03.1.4 | Rõivaste keemiline puhastus, parandus ja laenutus | 03.2 | Jalatsid, k.a parandus | 04. | ELURUUM, VESI, ELEKTER, GAAS JA MUUD KÜTUSED | 04.1 | Tegelikult makstud üürid | 04.3 | Eluruumi korraline hooldus ja remont | 04.3.1 | Tooted eluruumi korraliseks hoolduseks ja remondiks | 04.3.2 | Teenused eluruumi korraliseks hoolduseks ja remondiks | 04.4A | Muud eluruumiga seotud teenused | 04.5 | Elekter, gaas ja muud kütused | 04.5.1 | Elekter | 04.5.2 | Gaas | 04.5.3 | Vedelkütused | 04.5.4 | Tahkekütused | 04.5.5 | Soe vesi, aur ja jää | 05. | SISUSTUS, KODUTARBED JA MAJAPIDAMISE IGAPÄEVANE HOOLDUS | 05.1 | Mööbel, sisustus ja kaunistused, vaibad ja muud põrandakatted ning nende parandus | 05.1.1 | Mööbel ja sisustus | 05.1.2 | Vaibad ja muud põrandakatted | 05.1.3 | Mööbli, sisustuse ja põrandakatete parandus | 05.2 | Kodutekstiil | 05.3 | Kütte- ja toiduvalmistamisseadmed, külmikud, pesumasinad jms suuremad kodumasinad, k.a tarvikud ja remont | 05.3.1/2 | Suuremad elektrilised ja mitteelektrilised kodumasinad ning väiksemad elektrilised kodumasinad | 05.3.3 | Kodumasinate remont | 05.4 | Klaasnõud, lauanõud ja majapidamistarbed | 05.5 | Majapidamis- ja aiatööriistad ning varustus | 05.6 | Kaubad ja teenused majapidamise igapäevaseks hoolduseks | 05.6.1 | Majapidamise kulukaubad | 05.6.2 | Kodu- ja majapidamisteenused | 06.A | TERVISHOID: Meditsiini- ja farmaatsiatooted ning terapeutilised seadmed ja varustus - tarbija makstavad ja mittehüvitatavad | 07. | TRANSPORT | 07.1 | Sõidukite ost | 07.1.1 | Uued ja kasutatud autod | 07.1.2/3 | Mootorrattad ja jalgrattad | 07.2 | Isiklike transpordivahendite kasutamine | 07.2.1 | Varuosad ja tarvikud | 07.2.2 | Kütused ja määrded | 07.2.3 | Hooldus ja remont | 07.2.4A | Muud isiklike transpordivahenditega seotud teenused | 07.3 | Transporditeenused | 07.3.1A | Reisijate raudteevedu | 07.3.2A | Reisijate maanteevedu | 07.3.3A | Reisijate õhuvedu | 07.3.4A | Reisijate mere- ja siseveeteevedu | 07.3.5A | Muud ostetud transporditeenused | 07.3.6A | Kombineeritud piletid | 08. | SIDE | 08.1 | Side | 08.1.1 | Postiteenused | 08.1.2/3 | Telefoni- ja telefaksiaparaadid ja -teenused | 09. | VABA AEG JA KULTUUR | 09.1 | Varustus ja tarvikud, k.a parandus | 09.1.1 | Heli ja pildi vastuvõtmis-, salvestus- ja taasesitusseadmed | 09.1.2 | Foto- ja kinoseadmed ning optikariistad | 09.1.3 | Andmetöötlusseadmed | 09.1.4 | Muud vaba aja ja kultuuriga seotud suuremad kestvuskaubad | 09.1.5 | Mängud, lelud ja hobivahendid ning spordi- ja matkavarustus | 09.1.6 | Pildi- ja helisalvestusvahendid | 09.1.7 | Aiandus | 09.1.8 | Lemmikloomad | 09.1.9 | Vaba aja ja kultuuriga seotud varustuse ja tarvikute parandamine | 09.2A | Vabaaja- ja kultuuriteenused | 09.3. | Ajalehed, raamatud ja kirjatarbed | 09.4 | Reisipaketid | 10.A | HARIDUS - tavaliselt liikmesriikide tarbijate makstav | 11. | HOTELLID, KOHVIKUD JA RESTORANID | 11.1 | Toitlustus | 11.1.1 | Restoranid ja kohvikud | 11.1.2 | Sööklad | 11.2 | Majutusteenused | 12. | MITMESUGUSED KAUBAD JA TEENUSED | 12.1 | Ihuhooldus | 12.1.1 | Juuksurisalongid ja iluhooldusasutused | 12.1.2 | Ihuhoolduseks mõeldud seadmed, esemed ja tooted | 12.2 | Mujal liigitamata isiklikud esemed | 12.4A | Kindlustus | 12.4.2A | Eluruumiga seotud kindlustus - vallasvara kindlustus | 12.4.4A | Transpordiga seotud kindlustus - autokindlustus | 12.5A | Mujal liigitamata pangateenused | 12.6A | Mujal liigitamata teenused | -------------------------------------------------- II LISA THHI OSAINDEKSITE KIRJELDUS: LIIGENDUS JAOTUSTE (kahenumbriline tasand), RÜHMADE (kolmenumbriline tasand) JA KLASSIDE [1] (neljanumbriline tasand) [2] JÄRGI 01. TOIDUAINED JA MITTEALKOHOOLSED JOOGID 01.1 Toiduained Siin liigitatud tooted on tavaliselt kodus tarbimiseks ostetavad. Seetõttu on käesolevast rubriigist välja jäetud tavaliselt kohe tarbimiseks müüdavad tooted nagu võileivad, hamburgerid, jäätised jne (11.1.1). Samuti on välja jäetud kaasaostetavad valmistoidud ning valmistoitude pakkujate ja toitlustusettevõtjate tooted, isegi kui need toimetatakse tarbija koju (11.1.1). Lemmikloomatoidud kuuluvad klassi 09.1.8. 01.1.1 Leib, sai, teravili ja teraviljatooted (KuK) - Riis igal kujul, k.a koos liha, kala ja mereandide või köögiviljaga valmistatud riis; - mais, nisu, oder, kaer, rukis ja muud teraviljad terade, jahu või tangainete kujul; - leib, sai ja muud pagaritooted nagu näkileib, kuivik, röstleib ja -sai, küpsised, piparkoogid, lehtvahvlid, vahvlid, saiakesed ja kuklid; - kondiitritooted nagu koogid, tordid, pirukad, quiche ja pitsad; - pastatooted igal kujul, k.a liha, kala, mereande, juustu või köögivilju sisaldavad pastatooted; - muud tooted nagu linnased, linnasejahu, linnaseekstrakt, kartulitärklis, tapiokk, saago, muud tärklised, teraviljatooted (maisihelbed, kaerahelbed jne) ning jahu-, tärklise- või linnaseekstraktipõhised homogeenitud väikelastetoidud, dieettooted ja toidulisandid. Kaasa arvatud: kuskuss ja sarnased jahutooted, mis on valmistatud koos liha, kala, mereandide või köögiviljadega; segud ja taignad pagari- või kondiitritoodete valmistamiseks. Välja arvatud: lihapirukad (01.1.2); kalapirukad (01.1.3); suhkrumais (01.1.7); homogeenitud väikelastetoidud, dieettooted ja toidulisandid, mis sisaldavad vähemalt 50 % kakaod (01.1.8). 01.1.2 Liha (KuK) - Värske, jahutatud või külmutatud: - veise-, lamba-, kitse- ja sealiha, - kodulinnuliha ja söödav kodulinnurups, - küüliku-, jänese- ja ulukiliha (hirv, metssiga, faasan, rabapüü jne), - hobuse-, muula-, eesli-, kaameli- jms liha, - värske, jahutatud või külmutatud söödav liharups, - kuivatatud, soolatud, suitsutatud liha ja söödav liharups (vorstid, salaami, peekon, sink, pasteet jne), - muu konserveeritud või töödeldud liha ja lihatooted (lihakonservid, lihaekstraktid, lihavedelikud, lihapirukad jne). Kaasa arvatud: mereimetajate (hülged, morsad, vaalad jne) liha ja söödav rups. Välja arvatud: liha sisaldavad jahutooted (01.1.1); konnad, maismaa- ja meriteod (01.1.3); liha sisaldavad supid (01.1.9); searasv ja muud loomsed toidurasvad (01.1.5). 01.1.3 Kala (KuK) (HOO) - Värske, jahutatud või külmutatud kala, - värsked, jahutatud või külmutatud mereannid (vähid, k.a maakrabilised, limused ning muud karbid, maismaa- ja meriteod, konnad), - kuivatatud, suitsutatud või soolatud kala ja mereannid, - muu konserveeritud või töödeldud kala ja mereannid ning kala- ja mereannitooted (kala- ja mereannikonservid, kaaviar ja muu kalamari, kalapirukad jne). Välja arvatud: kala sisaldavad jahutooted (01.1.1); kalasupid (01.1.9). 01.1.4 Piim, juust ja munad (KuK) - Värske, pastöriseeritud või steriliseeritud täispiim ja väherasvane piim, - konserveeritud piim (kondenspiim, suhkruta kondenspiim või piimapulber), - jogurt, koor, piimapõhised magustoidud, piimapõhised joogid jms piimapõhised tooted, - juust ja kohupiim, - kodulinnumunad, munapulber ja muud täielikult munadest valmistatud munatooted. Kaasa arvatud: suhkrut, kakaod, puuvilju ja maitseaineid sisaldav piim, koor ja jogurt. 01.1.5 Õlid ja rasvad (KuK) - Või, - margariin ja muud taimerasvad, k.a maapähklivõi, - toiduõlid (oliiviõli, maisiõli, päevalilleõli, puuvillaseemneõli, sojaõli, maapähkliõli jne), - loomsed toidurasvad (searasv jne). Välja arvatud: tursa- või hiidlestamaksaõli (06.A). 01.1.6 Puuvili (KuK) (HOO) - Värske või jahutatud puuvili, - kuivatatud puuvili, puuviljakoored, puuviljade toitekude, pähklid ja söödavad seemned, - külmutatud ja muul viisil konserveeritud puuvili ja puuviljapõhised tooted, k.a ainult puuvilju sisaldavad homogeenitud väikelastetoit, dieettooted ja toidulisandid. Välja arvatud: vilja saamiseks kasvatatavad köögiviljad nagu tomatid, kurgid ja baklažaanid (01.1.7); moosid, marmelaadid, kompotid, tarretised, puuviljapüreed ja -pastad (01.1.8); suhkrus konserveeritud taimeosad (01.1.8); puuviljamahlad (01.2.2); puuviljakontsentraadid ja -siirupid toiduvalmistamiseks (01.1.9) või jookide valmistamiseks (01.2.2). 01.1.7 Köögivili, k.a kartulid ja muud mugulad (KuK) (HOO) - Värske või jahutatud köögivili, - külmutatud köögivili, - kuivatatud köögivili, - muu konserveeritud või töödeldud köögivili ja köögiviljapõhised tooted, k.a ainult köögivilju sisaldavad homogeenitud väikelastetoidud, dieettooted ja toidulisandid, - värsked või jahutatud kartulid ja muud mugulad (maniokk, maranta, kassaava, bataadid ja muud tärkliserikkad juured), - mugulköögiviljatooted (püülijahu, lihtjahu, helbed, püreed, liistakud ja krõpsud), k.a külmutatud tooted nagu kartuliliistakud. Kaasa arvatud: suhkrumais, randköömen ja muud söödavad meretaimed, maitsetaimed (petersell, rosmariin, tüümian jne); söögiseened. Välja arvatud: kartulitärklis, tapiokk, saago ja muud tärklised (01.1.1); supid, puljongid ja põhipuljongid (01.1.9); küüslauk, ingver, piment ning muud vürtsid ja maitseained (01.1.9); köögiviljamahlad (01.2.2). 01.1.8 Suhkur, moosid, mesi, siirupid, šokolaad ja kondiitritooted (KuK) - Roo- või peedisuhkur, rafineeritud või rafineerimata, tuhk-, kristall- või tükksuhkru kujul, - moosid, marmelaadid, kompotid, tarretised, puuviljapüreed ja -pastad, looduslik ja kunstmesi, siirupid ja melass, k.a suhkrus konserveeritud taimeosad, - šokolaad batoonide või tahvlite kujul, närimiskummi, kompvekid, iirised, pastillid ja muud kondiitritooted, - vähemalt 50 % kakaod sisaldavad desserttooted, homogeenitud väikelastetoidud, dieettooted ja toidulisandid, - jäätis. Kaasa arvatud: kunstlikud suhkruasendajad. Välja arvatud: kakao ja šokolaadipulber (01.2.1); siirupid jookide valmistamiseks (01.2.2). 01.1.9 Mujal liigitamata toiduained (KuK) - Sool, vürtsid, kastmed, maitseained (sinep, majonees, ketšup, sojakaste jne), äädikas, valmis küpsetuspulbrid, küpsetuspärm, desserttooted, supid, puljongid, põhipuljongid, toiduvalmistamiseks kasutatavad puuviljakontsentraadid ja siirupid jne. Kaasa arvatud: küüslauk, ingver, piment, homogeenitud väikelastetoidud, dieettooted ja toidulisandid, v.a jahu-, tärklise- või linnaseekstraktipõhised (01.1.1) või ainult puuvilju (01.1.6) või köögivilju (01.1.7) või vähemalt 50 % kakaod sisaldavad (01.1.8). Välja arvatud: maitsetaimed (01.1.7); vähemalt 50 % kakaod sisaldavad desserttooted (01.1.8). 01.2 Mittealkohoolsed joogid Koheseks tarbimiseks müüdavad mittealkohoolsed joogid, k.a müügiautomaatidest ostetavad, kuuluvad punktidesse 11.1.1 ja 11.1.2. 01.2.1 Kohv, tee ja kakao (KuK) - Kohv, kofeiinivaba või mitte, röstitud või jahvatatud, k.a lahustuv kohv, kohviekstraktid ja -essentsid ning kohviasendajad, - tee, mate ja muud taimsed saadused tee valmistamiseks, - kakao, magustatud või mitte, ja šokolaadipulber. Kaasa arvatud: kakaod, piima, linnaseid jne sisaldavad joogisegud; kohvi- ja teeasendajad; kohvi- ja tee-ekstraktid ja -essentsid. 01.2.2 Mineraalveed, karastusjoogid ja mahlad (KuK) - Mineraalveed, - karastusjoogid nagu karboniseeritud vesi, limonaadid ja koolajoogid, - puu- ja köögiviljamahlad, - siirupid ja kontsentraadid jookide valmistamiseks. Välja arvatud: alkoholivabad piiritusjoogid, liköörid jne (02.1.1); alkoholivaba vein, siider jne (02.1.2) ja alkoholivaba õlu (02.1.3). 02. ALKOHOOLSED JOOGID JA TUBAKAS 02.1 Alkohoolsed joogid Koheseks tarbimiseks müüdavad alkohoolsed joogid, k.a müügiautomaatidest ostetavad, kuuluvad punktidesse 11.1.1 ja 11.1.2. 02.1.1 Piiritusjoogid (KuK) - Piiritusjoogid ja liköörid. Kaasa arvatud: mõdu; aperitiivid, v.a veinipõhised aperitiivid; alkoholivabad piiritusjoogid, liköörid jne. 02.1.2 Vein (KuK) - Vein viinamarjadest ja muudest puuviljadest, k.a õunasiider ja pirnivein, - veinipõhised aperitiivid, kangendatud vein, šampanja muud vahuveinid, sake jms. Kaasa arvatud: alkoholivaba vein, siider jne. 02.1.3 Õlu (KuK) - Igat liiki õlu nagu hele inglise õlu, laagerõlu ja porter. Kaasa arvatud: väikese alkoholisisaldusega õlu ja alkoholivaba õlu. 02.2 Tubakas (KuK) - Sigaretid ja sigaretipaberid, - Sigarid, piibutubakas, närimis- või nuusktubakas. Kaasa arvatud: kohvikutest, baaridest, restoranidest, hooldusjaamadest jne ostetav tubakas. Välja arvatud: muud suitsetamistarbed (12.2). 03. RIIETUS JA JALATSID 03.1 Riietus 03.1.1 Rõivamaterjalid (PK) - Looduslikust kiust, tehiskiust ning loodusliku ja tehiskiu segudest valmistatud kangad. Välja arvatud: mööbliriie (05.2). 03.1.2 Rõivad (PK) - Meeste, naiste, laste (3-13aastased) ja väikelaste (0-2aastased) valmis- või mõõdu järgi valmistatud rõivad kõikidest materjalidest (k.a nahk, karusnahad, plastid ja kummi) iga päev kandmiseks, sportimiseks või tööks: - keebid, palitud, vihmamantlid, anorakid, parkad, tuulepluusid jne, - jakid, püksid, vestid, kleidid, seelikud, kostüümid, rätsepaülikonnad jne, - särgid, pluusid, pulloverid, kampsunid, kootud jakid jne, - T-särgid, alussärgid, aluspüksid, sokid, sukad, sukkpüksid, rinnahoidjad, pikad aluspüksid, sukahoidjad, korsetid, - pidžaamad, öösärgid, kodukuued, hommikumantlid ja ujumistrikood, - väikelasteriided, k.a riidest imikumähkmed ja -jalatsid. Välja arvatud: meditsiinis kasutatavad trikootooted nagu elastiksukad (06.A); paberist ja vatist lastemähkmed (12.1.2). 03.1.3 Muud riietusesemed ja rõivamanused (PK) - Lipsud, taskurätikud, sallid, rätid, kindad, käpikud, muhvid, vööd, traksid, põlled, kitlid, pudipõlled, varrukakaitsmed, kaabud, mütsid, baretid, kübarad, kaitsekiivrid, - õmblusniidid, kudumislõngad ja riietusesemete valmistamiseks kasutatavad manused nagu pandlad, nööbid, trukid, tõmblukud, lindid, paelad, posumendid jne. Välja arvatud: kindad ja muud kummist esemed (05.6.1); nööpnõelad, õmblusnõelad ja kudumisvardad (05.6.1); spordis (nagu jäähoki, ameerika jalgpall, pesapall, kriket, jalgrattasõit, poks jne) kasutatavad kaitsvad peakatted (09.1.5); muu spordis kasutatav kaitsevarustus nagu päästevestid, poksikindad, säärekaitsmed, kaitsmed ja polsterdised, kaitseprillid, rihmad jne (09.1.5); pabertaskurätikud (12.1.2); kellad, ehted, mansetinööbid, lipsunõelad (12.2); jalutuskepid, vihmavarjud, lehvikud, võtmehoidjad (12.2). 03.1.4 Rõivaste keemiline puhastus, parandus ja laenutus (T) - Keemiline puhatus, pesemine ja värvimine, - rõivaste nõelumine, paikamine ja ümbertegemine, - rõivaste laenutus. Välja arvatud: kodutekstiili laenutus (05.6.2). 03.2 Jalatsid, k.a parandus (PK) - Meeste, naiste, laste (3-13aastased) ja väikelaste (0-2aastased) igasugused jalatsid, k.a iga päev või vabal ajal kandmiseks sobivad spordijalatsid (sörkjooksu-, murdmaajooksu-, tennise-, korvpalli-, sõudmiskingad jne), - jalatsite osad (kontsad, tallad jne), - jalatsite parandus, k.a kingapuhastusteenused, - jalatsite laenutus, v.a kindla otstarbega spordijalatsid (keeglikingad, jalgpallisaapad, naelkingad, suusasaapad, uiskude või rulluiskude külge kinnitatud jalatsid jne) (09.2 A). Kaasa arvatud: kedrid, säärised jms esemed; jalatsimanused nagu liistud. Välja arvatud: riidest imikujalatsid (03.1.2); ortopeedilised jalatsid (06.A); kindla otstarbega spordijalatsid (keeglikingad, jalgpallisaapad, naelkingad, suusasaapad, uiskude või rulluiskude külge kinnitatud jalatsid jne) (09.1.5); säärekaitsmed, kriketis kasutatavad pehmed säärekaitsed ja muu spordis kasutatav kaitsevarustus (09.1.5). 04. ELURUUM, VESI, ELEKTER, GAAS JA MUUD KÜTUSED 04.1 Tegelikult makstud üürid (T) Tavaliselt sisaldavad üürid tasu kinnisvara all oleva maa, hõivatud pinna ning kütte-, veevärgi-, valgustus- jne seadmete ja sisseseade eest. Üürid sisaldavad ka tasu eluruumiga seotud garaaži kasutamise eest. Garaaž ei pea eluruumiga füüsiliselt kokku puutuma, ega olema renditud samalt üürileandjalt. Üürid ei sisalda tasusid elektri, gaasi, kütte, vee, soojaveevarustuse ja jäätmekogumise eest. Hõlmab: - möbleeritud või möbleerimata eluruumide kui põhielukoha eest üürnike või allüürnike tegelikult makstud üüre, - teiseste elukohtade eest tegelikult makstud üüre. Kaasa arvatud: tasu koos mööbliga üürile antud eluruumi mööbli kasutamise eest; puhkuse ajaks majutust pakkuvate eluruumide eest leibkondade makstavad üürid ( NB: kui need on kõnealusel majandusterritooriumil kättesaadavad, võetakse neid arvesse samadel põhjustel kui reisipakette ); hotelli- või pansionitoa kui oma põhielukoha eest leibkondade makstavad üürid. Välja arvatud: nende garaažide või parkimiskohtade rendid, mis ei ole eluruumiga seotud (07.2.4 A); võõrastemajadesse ja sarnastesse asutistesse majutatud isikute makstavad üürid (11.2); üürid majutuse eest puhkekülades ja puhkekeskustes (11.2). 04.3 Eluruumi korraline hooldus ja remont Eluruumide korralist hooldust ja remonti iseloomustavad kaks eritunnust: esiteks on need tegevused, mida omanik või üürnik on kohustatud korrapäraselt teostama, et hoida eluruum heas korras; teiseks ei muuda need eluruumi otstarvet, mahutavust ega eeldatavat kasutusiga. Kõik kulud, mida üürnikud kannavad seoses eluruumide korraliseks hoolduseks ja remondiks vajalike materjalide ja teenustega, moodustavad osa leibkondade eratarbimiskulutustest. Omanike tehtavad kulutused nende endi kasutuses olevate eluruumide selliseks korraliseks hoolduseks ja remondiks vajalikele materjalidele, mida nad ise teostavad, moodustavad osa leibkondade eratarbimiskulutustest. Kulud, mida omanikud kannavad seoses nende endi kasutuses olevate eluruumide korraliseks hoolduseks ja remondiks vajalike teenustega ja mis on võrdväärsed üürnike kantavate sarnaste kuludega, moodustavad samuti osa eratarbimiskulutustest. Muud kulutused, mida omanikud teevad nende endi kasutuses olevate eluruumide korraliseks hoolduseks ja remondiks vajalikele teenustele, moodustavad vahetarbimise. Materjalide ostud, mida üürnikud või enda kasutuses olevate eluruumide omanikud teevad kavatsusega hooldust või remonti ise teostada, tuleks märkida punkti 04.3.1. Kui üürnikud või enda kasutuses olevate eluruumide omanikud maksavad hoolduse või remondi teostamise eest mõnele ettevõtjale, tuleks teenuse koguväärtus, sealhulgas kasutatud materjalide maksumus, märkida punkti 04.3.2. 04.3.1 Tooted eluruumi korraliseks hoolduseks ja remondiks (KuK) - Sellised tooted nagu värvid, lakid, krohvid, tapeedid, riidest seinakatted, aknaklaasid, kips, tsement, pahtel, tapeediliimid. Väiksed torutöötarvikud (torud, isoleerpaelad, liitmikud jne) ja pinnakattematerjalid (põrandaplaadid, keraamilised plaadid jne) kuuluvad samuti selle punkti alla. Välja arvatud: vaipkate ja linoleum (05.1.2); käsitööriistad, uksetarvikud, pistikupesad, elektrijuhtmed ja lambipirnid (05.5); luuad, küürimis- ja tolmuharjad ning puhastusvahendid (05.6.1); eluruumide suuremateks remonditöödeks, juurdeehitusteks ja ümberehitusteks kasutatavad tooted (kapitalimahutus). 04.3.2 Teenused eluruumi korraliseks hoolduseks ja remondiks (T) - Eluruumi korralise hoolduse ja remondiga tegelevate torulukkseppade, elektrikute, puuseppade, klaasijate, maalrite, sisekujundajate, põrandapoonijate jne teenused. Hõlmab teenuse koguväärtust, s.o nii töö kui ka kasutatud materjalide maksumus. Välja arvatud: eluruumide suuremate remonditööde, juurdeehituste ja ümberehitustega seotud teenused (kapitalimahutus). 04.4 A Muud eluruumiga seotud teenused (T) [3] - Jäätmete kogumine — tarbijad maksavad vastavalt tarbimisele (04.4.1 A); - kanalisatsioon — tarbijad maksavad vastavalt tarbimisele (04.4.2 A); - veevarustus — tarbijad maksavad vastavalt tarbimisele (04.4.3 A); - eluruumiga seotud mujal liigitamata teenused (04.4.4): - majahoidmine, aednikutööd, trepikodade puhastus ja valgustus, liftide ja prügišahtide hooldus korterelamutes, - lumekoristus ja korstnapühkimine, - tänavapuhastus. Kaasa arvatud: seotud kulud nagu arvestite rentimine, arvestinäitude lugemine, püsikulud jne. Välja arvatud: soojavee- ja auruvarustus (04.5.5); desinfitseerimine ja kahjurite tõrje (05.6.2). 04.5 Elekter, gaas ja muud kütused 04.5.1 Elekter (KuK) (E) Kaasa arvatud: seotud kulud nagu arvestite rentimine, arvestinäitude lugemine, püsikulud jne. 04.5.2 Gaas (KuK) (E) - Kommunaalgaas ja maagaas, - veeldatud süsivesinikud (butaan, propaan jne). Kaasa arvatud: seotud kulud nagu arvestite rentimine, arvestinäitude lugemine, mahutid, püsikulud jne. 04.5.3 Vedelkütused (KuK) (E) - Kodus kasutatav kütteõli ja lambiõli. 04.5.4 Tahkekütused (KuK) (E) - Süsi, koks, brikett, küttepuud, puusüsi, turvas jms. 04.5.5 Soe vesi, aur ja jää (KuK) (E) - Ostetud soe vesi ja aur, - jahutamiseks ja külmutamiseks kasutatav jää. 05. SISUSTUS, KODUTARBED JA MAJAPIDAMISE IGAPÄEVANE HOOLDUS 05.1 Mööbel, sisustus ja kaunistused, vaibad ja muud põrandakatted ning nende parandus 05.1.1 Mööbel ja sisustus (KeK) - Voodid, sohvad, diivanid, lauad, toolid, kapid, kummutid ja raamaturiiulid, - valgustusseadmed nagu laelambid, põrandalambid, ümarkupliga lambid ja öölambid, - maalid, skulptuurid, gravüürid ja muud kunstiesemed, k.a kunstiteoste reproduktsioonid ja muud kaunistused, - sirmid, kokkulükatavad vaheseinad ning muu mööbel ja sisustus. Kaasa arvatud: asjakohased paigaldised; alusmadratsid, tatamid; vannitoakapid, väikelastemööbel nagu hällid, söögitoolid ja mänguaiad; rullkardinad, v.a kangast rullkardinad (05.2); matka- ja aiamööbel, v.a päikesevarjud (05.2); peeglid, küünlahoidikud ja küünlajalad. Välja arvatud: seifid (05.3.1/2); kellad (12.2); seinatermomeetrid ja baromeetrid, lapsevankrid ja -kärud (12.2). 05.1.2 Vaibad ja muud põrandakatted (KeK) - Lahtised vaibad, vaipkatted, linoleum jms põrandakatted. Kaasa arvatud: põrandakatete paigaldamine. Välja arvatud: põrandaplaadid ja keraamilised põrandaplaadid (04.3.1); vannitoamatid, kõrkjamatid ja uksematid (05.2). 05.1.3 Mööbli, sisustuse ja põrandakatete parandus (T) Kaasa arvatud: antiikmööbli ja kunstiteoste taastamine; mööbli, sisustuse ja põrandakatete puhastus. Välja arvatud: paigaldus (05.1.1) või (05.1.2). 05.2 Kodutekstiil (PK) - Mööbliriie, kardinad, külgkardinad, varikatused, uksekardinad ja kangast rullkardinad, - magamisvarustus nagu madratsid, magamismatid, padjad, padjandid ja võrkkiiged, - voodiriided nagu linad, padjapüürid, tekid, reisivaibad, pleedid, suletekid, päevatekid ja sääsevõrgud, - laua- ja vannitoatekstiil nagu laualinad ja salvrätikud, supelmantlid, saunalinad ja käterätikud, - muu kodutekstiil nagu kandekotid, pesukotid, rõiva- ja mööblikatted, lipud, päikesevarjud jne, - kodutekstiili parandus. Kaasa arvatud: Tükikaupa ostetud kangas; õliriie; vannitoamatid, kõrkjamatid ja uksematid. Välja arvatud: riidest seinakatted (04.3.1); põrandakatted nagu vaibad ja vaipkatted (05.1.2); kodutekstiili laenutus (05.6.2); auto-, mootorratta- jne katted (07.2.1); õhkmadratsid ja magamiskotid (09.1.5). 05.3 Kütte- ja toiduvalmistamisseadmed, külmikud, pesumasinad jms suuremad kodumasinad, k.a tarvikud ja remont 05.3.1/2 Suuremad elektrilised ja mitteelektrilised kodumasinad (KeK) ning väiksemad elektrilised kodumasinad (PK) - Külmikud, sügavkülmikud ja külmik-sügavkülmikud, - pesumasinad, riidekuivatid, nõudepesumasinad, triikimis- ja pressimismasinad, - keetjad, grillahjud, keeduplaadid, pliidid, ahjud ja mikrolaineahjud, - kliimaseadmed, õhuniisutajad, kütteseadmed, veesoojendajad, ventilaatorid ja köögiõhupuhastid, - tolmuimejad, aurupuhastusmasinad, vaibapesumasinad ning masinad põranda pesemiseks, vahatamiseks ja poonimiseks, - muud suuremad majapidamisseadmed nagu seifid, õmblus- ja kudumismasinad, veepehmendajad ja kuivatuskapid, - kohviveskid, kohvimasinad, mahlapressid, konserviavajad, mikserid, fritterid, lihagrillid, lõikurid, röstrid, jäätisemasinad, jogurtimasinad, soojendusplaadid, triikrauad, veekeetjad, ventilaatorid, majapidamiskaalud. Kaasa arvatud: seadmete paigaldus. Välja arvatud: hoonetesse sisse ehitatud seadmed (kapitalimahutus); väiksemad mitteelektrilised majapidamisseadmed ja -riistad (05.4); kehakaalumisseadmed ja imikukaalud (12.1.2). 05.3.3 Kodumasinate remont (T) Välja arvatud: Suuremate kodumasinate paigaldus. 05.4 Klaasnõud, lauanõud ja majapidamistarbed (PK) - Klaas- ja kristallnõud kodu ja kontori tarbeks ning kaunistamiseks, - portselanist, keraamilised, kivist, terrakotast lauanõud ja majapidamis- või tualetitarbed, - kööginoad, söögiriistad ja lauahõbe, - mistahes materjalist valmistatud mitteelektrilised köögiriistad nagu kastrulid, hautamispajad, praepannid, grillid, kohviveskid, püreepressid, hakklihamasinad, soojendusplaadid, majapidamiskaalud jms mehhaanilised seadmed, - mistahes materjalist muud majapidamistarbed nagu leivakastid, kohvi- ja maitseainepurgid jne, prügikastid, paberikorvid, pesukorvid, kaasaskantavad hoiukarbid ja seifid, rätikunagid, pudeliriiulid, triikrauad ja -plaadid, postkastid, lutipudelid, termosed ja jääkastid, - nende esemete parandus. Välja arvatud: valgustusseadmed (05.1.1); elektrilised kodumasinad (05.3.1/2); papist lauanõud (05.6.1); kehakaalumisseadmed ja imikukaalud (12.1.2). 05.5 Majapidamis- ja aiatööriistad ning varustus (KeK, PK) - Mootoriga tööriistad ja varustus nagu elektrilised drellid, saed, lihvmasinad ja hekilõikurid, aiatraktorid, mootoriga muruniidukid, kultivaatorid, kettsaed ja veepumbad, - käsitööriistad nagu haamrid, kruvikeerajad, mutrivõtmed ja tangid, - aiatööriistad nagu käsimuruniidukid, kärud, labidad, kühvlid, rehad, hargid, vikatid, sirbid ja aiakäärid, - redelid ja treppredelid, - uksetarvikud (hinged, käepidemed ja lukud), radiaatorite ja kaminate tarvikud ning muud metallesemed, mida kasutatakse majas (kardinapuud, vaibakloppimisraamid, konksud jne) või aias (ketid, sõrestikud, vaiad ja aiavõrgud), - väiksemad elektritarvikud nagu pistikupesad, lülitid, elektrijuhtmed, elektripirnid, fluorestsentslambid, tõrvikud, taskulambid, üldkasutatavad elektripatareid, uksekellad ja häireseadmed, - nende esemete parandus. 05.6 Kaubad ja teenused majapidamise igapäevaseks hoolduseks 05.6.1 Majapidamise kulukaubad (KuK) - Puhastus- ja hooldusvahendid nagu seebid, pesupulbrid, küürimispastad, puhastusained, desinfitseerivad pleegitusvahendid, loputusvahendid, aknapuhastusvahendid, vahad, poleerimisvahendid, värvained, torustikupuhastusvahendid, desinfitseerimisvahendid, putukamürgid, fungitsiidid ja destilleeritud vesi, - paberikaubad nagu filtrid, laualinad ja salvrätikud, majapidamispaber, tolmuimejakotid ja papist lauanõud, k.a alumiiniumfoolium ja plastist prahikotid, - puhastusvahendid nagu luuad, küürimisharjad, prügikühvlid ja tolmuharjad, tolmulapid, köögirätikud, põrandalapid, käsnad, küürimiskäsnad, traatkäsnad ja seemisnahast lapid, - muud majapidamise kulukaubad nagu tikud, küünlad, lambitahid, denatureeritud piiritus, pesulõksud, riidepuud, õmblusnõelad ja kudumisvardad, sõrmkübarad, haaknõelad, naelad, kruvid, mutrid ja poldid, rõhknaelad, papinaelad, seibid, majapidamises kasutatavad liimid ja kleeplindid, paelad, nöörid ja kummikindad. Välja arvatud: iluaedade hooldusvahendid (09.1.7); pabertaskurätikud, tualettpaber, tualettseebid ja muud isiklikuks hügieeniks mõeldud tooted (12.1.2). 05.6.2 Kodu- ja majapidamisteenused (T) - Palgalise tööjõu nagu teenijate, kokkade, koduabiliste, koristajate, autojuhtide, aednike, lastekasvatajannade, sekretäride, koduõpetajate ja au pairide palkamine erateenistusse, - ettevõtete või üksikettevõtjate pakutavad koduteenused, k.a lapsehoidmine, - mööbli, sisustuse, kodutarvete ja kodutekstiili laenutus, - muud majapidamisteenused nagu aknapesu, desinfitseerimine, suitsutamine ja kahjurite tõrje. Välja arvatud: keemiline puhastus, pesemine ja värvimine (03.1.4); üürnike makstav tasu koos mööbliga üürile antud eluruumi mööbli kasutamise eest (04.1); jäätmete kogumine ja kanalisatsioon (04.4.1/2 A); majahoidmine, aednikutööd, trepikodade puhastus ja valgustus, liftide ja prügišahtide hooldus korterelamutes (04.4.4); lumekoristus ja korstnapühkimine (04.4.4); tänavapuhastus (04.4.4); mööbli ja põrandakatete parandus ja paigaldus (05.1); kodumasinate remont ja paigaldus (05.3); ammede, lastesõimede, lasteaedade, päevakodude ja muude lastehooldusasutuste teenused (ei sisaldu indeksis). 06.A TERVISHOID: Meditsiini- ja farmaatsiatooted ning terapeutilised seadmed ja varustus — tarbija makstavad ja mittehüvitatavad (KuK, PK, KeK) Hõlmab liikmesriigi sotsiaalkindlustussüsteemi väliseid meditsiini- ja farmaatsiatooteid ning terapeutilisi seadmed ja varustust; hõlmatavad tooted ei ole kõnealuse aasta jooksul hüvitatavad. Võib hõlmata näiteks: - vitamiine ja mineraalaineid, valuvaigisteid, köharohtusid, tursamaksaõli ja hiidlestamaksaõli, - kraadiklaase, plaastreid ja sidemeid, süstlaid, esmaabikomplekte, kuumaveepudeleid ja jääkotte, meditsiinis kasutatavaid trikootooteid nagu elastiksukad ja põlvekaitsmed, - kondoome ja rasestumisvastaseid vahendeid, - korrigeerivaid prille ja kontaktläätsi, kuulmisaparaate, klaassilmi, hambaklambreid ja -tugesid, ortopeedilisi vöid, songavöid ja toestajaid, kaelatugesid, meditsiinilisi massaaživahendeid ja ravilampe, mootoriga ja mootorita ratastoolid ja invaliidikärud, - hambaproteese, v.a sobitamiskulud, - ortopeedilisi jalatseid. Välja arvatud: meditsiini- ja farmaatsiatooted ning terapeutilised seadmed ja varustus, mille eest makstakse või mis hüvitatakse täielikult või osaliselt liikmesriigi sotsiaalkindlustussüsteemi kaudu (ei sisaldu indeksis); kõik teenused, näiteks terapeutilise varustuse laenutus ja muud teenused (ei sisaldu indeksis); korrektiivklaasideta päikeseprillid (12.2); spordis kasutatavad kaitseprillid, vööd ja toed (09.1.5); raviseebid (12.1.2); veterinaariatooted (09.1.8). 07. TRANSPORT 07.1 Sõidukite ost Vabaajasõidukite nagu autoelamute, haagiselamute, järelhaagiste, lennukite ja paatide ostud kuuluvad punkti 09.1.4. Uute ja kasutatud autode kaal peegeldab indeksi üldkogumi netosoetust. Liikmesriikidel on võimalus võtta indeksis arvesse kas: i) uute autode netokaalu (brutokaal miinus kasutatud autode sisseostmishind) ja kasutatud autode netokaalu, peegeldades seejuures indeksi üldkogumi kõiki oste vahendajatelt, kelleks on tavaliselt autotöökojad või autokaupmehed, või nende kaudu tehtud oste, miinus kasutatud autode sisseostmisväärtus, või ii) uute autode brutokaalu (võtmata arvesse kasutatud autode sisseostmist) ja kasutatud autode kaalu, peegeldades seejuures indeksi üldkogumi oste ettevõtlussektorilt pluss indeksi üldkogumis omanikku vahetavate kasutatud autode hinnalisand; eeldatakse, et sisseostetavad kasutatud autod müüakse indeksi üldkogumile, mis on seega tehing indeksi üldkogumis. 07.1.1 Uued ja kasutatud autod (KeK) - Uued autod, väikebussid, mahtuniversaalid, universaalautod jms kahe- või neljarattaveoga sõidukid, - kasutatud autod, väikebussid, mahtuniversaalid, universaalautod jms kahe- või neljarattaveoga sõidukid. Välja arvatud: invaliidikärud (06.A); autoelamud (09.1.4); golfiautod (09.1.4). 07.1.2/3 Mootorrattad ja jalgrattad (KeK) - Igasugused mootorrattad, motorollerid ja abimootoriga jalgrattad, - igasugused jalgrattad ja kolmerattalised jalgrattad, välja arvatud mängujalgrattad ja kolmerattalised mängujalgrattad (09.1.5). Kaasa arvatud: külgkorvid; mootorsaanid. Välja arvatud: invaliidikärud (06.A); golfiautod (09.1.4). 07.2 Isiklike transpordivahendite kasutamine Materjalid, mida leibkonnad ostavad eesmärgiga hooldus või remont ise teostada, tuleks esitada punktides 07.2.1 või 07.2.2. Kui leibkonnad siiski maksavad hoolduse või remondi teostamise eest ettevõttele, tuleks teenuse koguväärtus, k.a kasutatavate materjalide maksumus, esitada punktis 07.2.3. 07.2.1 Varuosad ja tarvikud (PK) - Rehvid (uued, kasutatud ja taastatud), lohvid, süüteküünlad, akud, amortisaatorid, filtrid, pumbad ja muud isiklike transpordivahendite varuosad või tarvikud. Kaasa arvatud: transpordivahendite puhastuseks ja hoolduseks mõeldud eritooted nagu värvid, kroomipuhastusvahendid, korrosioonitõrjevahendid ja poleerimisvahendid; autode, mootorrataste jne katted. Välja arvatud: puhastuseks ja hoolduseks mõeldud üldkasutatavad tooted nagu destilleeritud vesi, käsnad, seemisnahast lapid, puhastusained jne (05.6.1); tasud varuosade ja tarvikute paigaldamise ning värvimise, pesemise ja poleerimise eest (07.2.3); autoraadiod (09.1.1) ja raadiotelefonid (8.1.2/3). 07.2.2 Kütused ja määrded (KuK) (E) - Bensiin ja müüd kütused nagu diisel, veeldatud naftagaas, alkohol ja kahetaktiliste mootorite kütusesegud; - määrded, pidurivedelikud ja käigukastiõlid, jahutusvedelikud ja lisandid. Kaasa arvatud: punkti 09.1.4 kuuluvate vabaajasõidukite kütused. Välja arvatud: tasud õlivahetuse ja õlitamise eest. 07.2.3 Hooldus ja remont (T) [4] - Transpordivahendite hoolduseks ja remondiks ostetavad teenused nagu varuosade ja tarvikute paigaldamine, rataste balansseerimine, tehniline kontroll, lammutusteenused, õlivahetus, õlitamine ja pesemine. Hõlmab teenuse koguväärtust, s.o nii töö kui ka kasutatud materjalide maksumus. 07.2.4 A Muud isiklike transpordivahenditega seotud teenused (T) ESA 1995 põhimõtete kohaselt kuuluvad siia punkti leibkondade maksed litsentside, lubade jne eest, mida käsitletakse teenuste ostmisena valitsemissektorilt (ESA 1995, lõige 3.76.h). Sel juhul väljastab valitsemissektor litsentse osana teatavast reguleerimistegevusest nagu asjaomaste isikute pädevuse või oskuste kontrollimine (ESA 1995, lõige 4.80.d ja selle joonealune viide). - Isiklike transpordivahendite rentimine ilma juhita, - selliste garaažide või parkimiskohtade rentimine, mis ei ole seotud eluruumiga, - sõiduõpe (autod või mootorrattad), sõidueksamid ja juhiload, - kasutamistasud (sillad, tunnelid, praamid, kiirteed) ja parkimistasud, - sõiduki tehnoülevaatus. Välja arvatud: auto rentimine koos juhiga (07.3.2); garaaži rentimine seoses eluruumiga (4.1); sõidukite omamiseks või kasutamiseks vajalikud load (ei sisaldu indeksis). 07.3 Transporditeenused Transporditeenuste ostud liigitatakse transpordiliigi alusel. Kui üks pilet hõlmab kahte või enamat transpordiliiki — näiteks linnaliinibuss ja metroo või linnadevaheline rong ja praam — liigitatakse sellised ostud punkti 07.3.6 A. 07.3.1 A Reisijate raudteevedu (T) - Üksikisikute ja rühmade ning pagasi kohalikud, lähi- ja kaugveod rongi, trammi ja metrooga. Kaasa arvatud: isiklike sõidukite transport; majutusteenused. Välja arvatud: köisraudteetransport (07.3.5 A); söögikordade ning suupistete ja karastusjookide maksumus juhul, kui need ei sisaldu sõiduhinnas (11.1.1). 07.3.2 A Reisijate maanteevedu (T) - Üksikisikute ja rühmade ning pagasi kohalikud, lähi- ja kaugveod bussi, takso ja koos juhiga renditud autoga. Välja arvatud: kiirabi- ja sanitaartransport (ei sisaldu indeksis); söögikordade ning suupistete ja karastusjookide maksumus juhul, kui need ei sisaldu sõiduhinnas (11.1.1). 07.3.3 A Reisijate õhuvedu (T) - Üksikisikute ja rühmade ning pagasi vedu lennuki ja helikopteriga. Välja arvatud: kiirabi- ja sanitaartransport (ei sisaldu indeksis); söögikordade ning suupistete ja karastusjookide maksumus juhul, kui need ei sisaldu sõiduhinnas (11.1.1). 07.3.4 A Reisijate mere- ja siseveeteevedu (T) - Üksikisikute ja rühmade ning pagasi vedu laeva, paadi, praami, hõljuki ja tiiburiga. Kaasa arvatud: isiklike sõidukite transport; majutusteenused. Välja arvatud: kiirabi- ja sanitaartransport (ei sisaldu indeksis); söögikordade ning suupistete ja karastusjookide maksumus juhul, kui need ei sisaldu sõiduhinnas (11.1.1). 07.3.5 A Muud ostetud transporditeenused (T) - Köisraudtee- ja rippteetransport, - majakraami transport ja ladustamine, - pakikandjate ning pagasihoidmis- ja pagasiveoteenused, - reisibüroode vahendustasud. Välja arvatud: kiirabi- ja sanitaartransport (ei sisaldu indeksis); rippteed ja suusatõstukid suusakuurortides ja puhkekeskustes (09.2). 07.3.6 A Kombineeritud piletid (T) - Piletid, mis hõlmavad kahte või enamat transpordiliiki, millede vahel ei ole võimalik kulusid jagada. Välja arvatud: kiirabi- ja sanitaartransport (ei sisaldu indeksis); rippteed ja suusatõstukid suusakuurortides ja puhkekeskustes (09.2). 08. SIDE 08.01 Side 08.1.1 Postiteenused - Maksed kirjade, postkaartide ja postipakkide eest. Kaasa arvatud: kõikide uute postmarkide, frankeeritud postkaartide ja aerogrammide ost; posti- ja postipakkide kättetoimetamine. Välja arvatud: kasutatud või käibelt kõrvaldatud postmarkide ost (09.1.5); postiasutuste finantsteenused (12.5 A). 08.1.2/3 Telefoni- ja telefaksiaparaadid ning telefoni-, telegraafi- ja telefaksiteenused (T) - Telefonide, raadiotelefonide, telefaksiaparaatide, automaatvastajate ja telefonivaljuhääldite ost, - isiklike telefoniaparaatide paigaldus- ja abonenttasud, - telefonikõned era- või avalikust võrgust, - telegraafi-, teleksi- ja telefaksiteenused, - andmesideteenused. Kaasa arvatud: nende seadmete parandus; raadiotelefoni, raadiotelegraafi ja raadioteleksi teenused; kõned hotellides, kohvikutes ja restoranides; telefonide, telefaksiaparaatide, automaatvastajate ja telefonivaljuhääldite rentimine ning juurdepääs Internetile. Välja arvatud: personaalarvutite telefaksi ja telefoni automaatvastajatoimingud (09.1.3). 09. VABA AEG JA KULTUUR 09.1 Varustus ja tarvikud, k.a parandus 09.1.1 Heli ja pildi vastuvõtmis-, salvestus- ja taasesitusseadmed (KeK) - Raadiod, autoraadiod, kellraadiod, käsisaatjad ning amatööride raadiovastuvõtjad ja -saatjad, - telerid, videomakid, igasugused televisiooniantennid, - grammofonid, lintmakid, kassettmakid, laserplaadimängijad, isiklikud stereoseadmed, -süsteemid ja nende koostisosad (plaadimängijad, tuunerid, võimendid, valjuhääldid jne), mikrofonid ja kõrvaklapid. Välja arvatud: televisioonikaamerad, videokaamerad ja helisalvestuskaamerad (09.1.2); nende seadmete parandus (09.1.9); nende seadmete rent, audiovisuaalseadmete kasutustasud ja maksud, eratelevisioonivõrkude abonenttasud (09.2). 09.1.2 Foto- ja kinoseadmed ning optikariistad (KeK) - Fotoaparaadid, filmikaamerad ja helisalvestuskaamerad, televisioonikaamerad ja videokaamerad, filmi- ja diaprojektorid, fotosuurendid ja filmitöötlusseadmed ning lisaseadmed nagu ekraanid, diaskoobid, objektiivid, välguseadmed, filtrid ja särimõõdikud, - binoklid, mikroskoobid, teleskoobid ja kompassid. 09.1.3 Andmetöötlusseadmed (KeK) - Personaalarvutid ja kuvarid, printerid, tarkvara ja mitmesugused lisaseadmed, - kalkulaatorid, k.a taskuarvutid, - kirjutusmasinad ja tekstitöötlusseadmed. Kaasa arvatud: personaalarvutite telefaksi ja telefoni automaatvastajatoimingud. Välja arvatud: videomänguprogrammid, videomängukassetid ja teleriga ühendatavad mänguarvutid (09.1.5); kirjutusmasina lindid (09.3); arvutuslükatid (09.3). 09.1.4 Muud vaba aja ja kultuuriga seotud suuremad kestvuskaubad (KeK) - Autoelamud, haagiselamud, järelhaagised, - lennukid, ülikerglennukid ja deltaplaanid, - lõbusõidulaevad, päramootorid, purjed, taglastus ja tekiehitised, - suuremad mängu- ja spordivahendid nagu kanuud, kajakid, purjelauad, jõuharjutuste seadmed, sukeldumisvarustus, piljardilauad, lauatenniselauad, flipperid, mänguautomaadid ja golfiautod, - ujumisbasseinid, mis ei ole püsipaigaldised, - muusikariistad nagu klaverid, orelid, viiulid, kitarrid, trompetid, klarnetid ja flöödid, k.a elektroonilised muusikariistad, - hobused ja ponid. Välja arvatud: väiksemad muusikariistad nagu plokkflöödid, suupillid jne (09.1.5); täispuhutavad kummipaadid ja ujumisbasseinid (09.1.5). 09.1.5 Mängud, lelud ja hobivahendid ning spordi- ja matkavarustus (PK) - Kaardimängud, seltskonnamängud, malekomplektid jms, - igasugused lelud, k.a nukud, pehmed lelud, mänguautod ja -rongid, mängujalgrattad ja kolmerattalised mängujalgrattad, konstruktorkomplektid, mosaiikmõistatused, plastiliin, elektroonilised mängud, maskid, maskeerimisvahendid, üllatuslelud, meened, ilutulestikud, rippehised ja jõuluehted, - margikogujate esemed nagu kasutatud või käibelt kõrvaldatud postmargid ja margialbumid ning muud esemed harrastuskogudesse (mineraloogia, zooloogia, botaanika jne), - võimlemis-, kehakultuuri- ja spordivahendid nagu pallid, reketid, kurikad, suusad, uisud, rulluisud, teibad, raskused, kettad, odad, hantlid ja rinnaekspandrid, - jahi- ja sporditulirelvad ja laskemoon, õngeridvad ja muud kalastustarbed, - ranna- ja vabaõhumängude nagu murukeegli ja kriketi vahendid ning lendavad taldrikud, k.a täispuhutavad ujumisbasseinid, kummipaadid ja -parved, - matkavarustus nagu telgid ja tarvikud, magamiskotid ja seljakotid, õhkmadratsid ja pumbad, välipliidid ja -grillid. Kaasa arvatud: mängutoosid ja väiksemad muusikariistad nagu plokkflöödid ja suupillid, viled jne; videomänguprogrammid, videomängukassetid ja teleriga ühendatavad mänguarvutid; kindla otstarbega spordijalatsid nagu keeglikingad, jalgpallisaapad, naelkingad, suusasaapad, uiskude või rulluiskude külge kinnitatud jalatsid; spordis (nagu jäähoki, ameerika jalgpall, pesapall, kriket, jalgrattasõit, poks jne) kasutatavad kaitsvad peakatted; muu spordis kasutatav kaitsevarustus nagu päästevestid, poksikindad, säärekaitsmed, kaitsmed ja polsterdised, kaitseprillid, rihmad, toed jne. Välja arvatud: matka- ja aiamööbel (05.1.1); harrastusena kogutavad esemed, mis kuuluvad kunstiteoste või antiigi alla (05.1.1); jõuharjutuste seadmed (09.1.4); jõulupuud (09.1.7); laste lõikeraamatud (09.3); kasutamata postmargid (08.1.1). 09.1.6 Heli- ja pildisalvestusvahendid (PK) - Heliplaadid ja laserplaadid, - salvestisega lindid, kassetid, videokassetid, disketid ja laserkettad lintmakkidele, kassettmakkidele, videomakkidele ja personaalarvutitele, - salvestiseta lindid, kassetid, videokassetid, disketid ja laserkettad lintmakkidele, kassettmakkidele, videomakkidele ja personaalarvutitele, - valgustamata foto- ja kinofilmid, -kassetid ja -plaadid. Kaasa arvatud: fototarbed nagu paber ja välklambid. Välja arvatud: patareid (05.5); videomängukassetid (09.1.5); ilmutatud fotod ja diapositiivid (09.2). 09.1.7 Aiandus (KuK) - Taimed, põõsad, sibulad, mugulad, seemned, väetised, kompost, iluaedade eritöödeldud mullad, looduslikud ja kunstlilled ja lehestik, potid ja potialused. Kaasa arvatud: looduslikud ja kunstlikud jõulupuud. Välja arvatud: aiatööriistad (05.5). 09.1.8 Lemmikloomad (KuK) - Lemmikloomad, lemmikloomatoidud, veterinaaria- ja hooldustooted lemmikloomadele, kaela- ja jalutusrihmad, koerakuudid, linnupuurid, akvaariumid, kassiliiv jne. Välja arvatud: hobused ja ponid (09.1.4); veterinaariateenused (09.2). 09.1.9 Vaba aja ja kultuuriga seotud varustuse ja tarvikute parandamine (T) - Audiovisuaalseadmete, personaalarvutite, muusikariistade, harrastusspordi lennukite ja lõbusõidulaevade, mängude, lelude ning spordi-, jahi-, kalastus- ja matkavarustuse parandus. 09.2 A Vabaaja- ja kultuuriteenused (T) - Teenused, mida pakuvad: - kinod, teatrid, ooperiteatrid, kontserdisaalid, kõlakojad, - spordiväljakud, velotrekid, hipodroomid jne, - muuseumid, raamatukogud, kunstigaleriid, näitused, - ajaloolised mälestusmärgid, rahvuspargid, loomaaiad ja botaanikaaiad, - heli- ja valgusesitused, - tsirkused, messid ja lõbustuspargid, - karussellid, kiiged ja muud seadmed laste mänguplatsidel, - flipperid ja muud täiskasvanute mängud, v.a õnnemängud, - suusamäed ja suusatõstukid; - vaba aja ja kultuuriga seotud varustuse ja tarvikute, eriti telerite, videokassettide, lennukite, paatide, hobuste, suusa- ja matkavarustuse rentimine; - ujulate sissepääsutasud ning tenniseväljakute, seinatenniseväljakute ja keegliradade rentimine; - koolivälised bridži-, tantsu-, muusika-, suusatamis-, ujumistunnid või muude harrastuste õpetus üksikisikutele ja rühmadele; - muusikute, klounide, esinejate erameelelahutusteenused; - fotograafide teenused nagu ilmutamine, fotode tegemine, suurendamine, portreefotode tegemine jne; - veterinaaria- ja muud lemmikloomadele mõeldud teenused nagu hooldus ja majutus; - matkajuhtide, reisijuhtide jne teenused. Kaasa arvatud: rippteetransport suusakuurortides või puhkekeskustes; televisiooni- ja raadiosaated, eriti televisioonivõrkude kasutustasud ja abonenttasud; tasuline televisioon; kindla otstarbega spordijalatsite nagu keeglikingade, jalgpallisaabaste, naelkingade, suusasaabaste, uiskude või rulluiskude külge kinnitatud jalatsite laenutus. Välja arvatud: rippteetransport, mida ei pakuta suusakuurortides või puhkekeskustes (07.3.5 A); meelelahutusprogramme pakkuvad baarid (11.1.1); arvutikursused, keelekursused, masinakirjakursused jne (10.A); loteriikorraldajate, kihlveokorraldajate, totalisaatorite, kasiinode ja muude hasartmänguasutuste, mänguautomaatide, bingosaalide, kraapimisloteriide, võiduajamistega seotud loteriide jne teenustasud (ei sisaldu indeksis). 09.3 Ajalehed, raamatud ja kirjatarbed (PK, KuK) - Raamatud, k.a atlased, sõnaraamatud, entsüklopeediad ja õpikud, - ajalehed, ajakirjad ja muud perioodikaväljaanded, - kataloogid ja reklaammaterjalid, - plakatid, õnnitluskaardid ja visiitkaardid, korrespondentskaardid, tavalised ja piltpostkaardid, kalendrid, - teedekaardid, maailmakaardid ja gloobused, - kirjaplokid, ümbrikud, arveraamatud, märkmikud, päevikud jne, - sulepead, pliiatsid, täitesulepead, pastapliiatsid, viltotsaga pliiatsid, tindid, korrektorpliiatsid, kustutuskummid, pliiatsiteritajad jne, - šabloonid, kopeerpaber, kirjutusmasina lindid, templipadjad, korrektorvedelikud jne, - augurauad, paberilõikurid, paberikäärid, kontoriliimid ja kleeplindid; klammerdajad ja klambrid, kirjaklambrid, rõhknaelad jne, - joonistus- ja maalimisvahendid nagu lõuend, paber, kartong, värvid, värvipliiatsid, pastellid ja pintslid. Kaasa arvatud: laste lõikeraamatud ja albumid, õppevahendid nagu õpikud, vihikud, arvutuslükatid, kompassid, vinklid, mallid, tahvlid, kriidid ja pinalid. Välja arvatud: margialbumid (09.1.5); frankeeritud postkaardid ja aerogrammid (08.1.1); taskuarvutid (09.1.3). 09.4 Reisipaketid (T) - Kõik puhkuse- või reisipaketid, mis sisaldavad reisi-, söögi-, majutus-, reisijuhtide jne kulusid. Kaasa arvatud: poole- ja ühepäevased huvireisid. Välja arvatud: reisikindlustus (ei sisaldu indeksis); puhkuse ajaks majutust pakkuvate eluruumide eest leibkondade makstavad üürid (04.1); üürid majutuse eest puhkekülades ja puhkekeskustes (11.2). 10.A HARIDUS — tavaliselt liikmesriikide tarbijate makstav (T) Hõlmab tavaliselt liikmesriikide tarbijate makstavaid haridusteenuseid; liikmesriigid on need piiritlenud järgmiselt: - rahvusvahelise haridusstandardite liigituse (ISCED) 9. tase: tavaliselt täiskasvanutele mõeldud haridusprogrammid, mis ei nõua erilisi eelteadmisi, eelkõige kutseõpe ja vaimne areng. Kaasa arvatud: arvutikursused, keelekursused, masinakirjakursused jne. Välja arvatud: haridus, mille eest liikmesriikide tarbijad tavaliselt ei maksa: need on ISCEDi tasemed 0 ja 1 ehk lasteaiad, algkoolid, kirjaoskusprogrammid igas vanuses lastele, ISCEDi tasemed 2 ja 3 ehk üldkeskharidus, keskeriharidus või tehniline keskharidus ning ISCEDi tasemed 5, 6 ja 7 ehk kolmanda taseme haridus ülikoolis või mujal (ei sisaldu indeksis); vaba aja, spordi-, või turismitegevus, mis ei moodusta organiseeritud ja edenevaid koolituskursusi, näiteks eraõpetajate antavad muusika-, spordi- või bridžitunnid (09.2 A); õppematerjal (09.3); sööklad koolides, ülikoolides ja muudes haridusasutustes (11.1.2); internaatikoolide, ülikoolide ja muude haridusasutuste pakutavad majutusteenused (11.2). 11. HOTELLID, KOHVIKUD JA RESTORANID 11.1 Toitlustus 11.1.1 Restoranid ja kohvikud - Toitlustusteenused (söögikorrad, suupisted ja karastusjoogid), mida pakuvad kohvikud, restoranid, einelad, baarid, kohvik-kondiitriärid jne, k.a need, mida pakutakse: - vabaaja-, kultuuri- ja sporditeenuseid pakkuvates kohtades nagu teatrid, kinod, spordiväljakud, ujulad, spordikompleksid, muuseumid, kunstigaleriid jne, - ühiskondlikes transpordivahendites (bussid, rongid, laevad, lennukid), v.a juhul, kui söögikordade maksumus sisaldub sõiduhinnas (nt lennukis pakutav söök), - kohtades, kus pakutakse jooke koos meelelahutusprogrammiga: kabareeteatrid, ööklubid, tantsubaarid jne; - samuti on hõlmatud: - koheseks tarbimiseks müüdavad tooted nagu võileivad, hamburgerid, jäätised jne, - valmistoitude pakkujate ja toitlustusettevõtjate müüdavad toidud ja suupisted, kättetoimetatud või mitte, - kaasaostetavad valmistoidud, - müügiautomaatide pakutavad tooted, mis on tarbimiseks valmis (võileivad, šokolaadibatoonid, karastusjoogid, kohvi jne). Kaasa arvatud: jootraha. Välja arvatud: tubaka ost (02.2). 11.1.2 Sööklad (T) Tööliste sööklad, kontorisööklad ning koolide, ülikoolide ja muude haridusasutuste sööklad. Välja arvatud: haiglapatsientidele pakutav söök ja jook (ei sisaldu indeksis). 11.2 Majutusteenused (T) [5] - Majutusteenused hotellides, pansionites, motellides ja võõrastemajades, - majutusteenused puhkekülades ja puhkekeskustes, telkimis- ja haagiselamute platsid, matkamajad ja mägionnid, - majutusteenused internaatkoolides, ülikoolides ja muudes haridusasutustes. Kaasa arvatud: jootraha, pakikandjad. Välja arvatud: hotelli- või pansionitoa kui oma põhielukoha eest leibkondade makstavad üürid (04.1); puhkuse ajaks majutust pakkuvate eluruumide eest leibkondade makstavad üürid (04.1); nende asutiste pakutavad toitlustusteenused, v.a majutushinnas sisalduv hommikusöök (11.1.1); lastekodudesse, invaliididekodudesse, hälvikute hooldekodudesse, noorte töötajate või sisserändajate ühiselamutesse majutatud isikud (ei sisaldu indeksis). 12. MITMESUGUSED KAUBAD JA TEENUSED 12.1 Ihuhooldus 12.1.1 Juuksurisalongid ja iluhooldusasutused (T) - Juuksuri-, habemeajamis-, ilu-, maniküürisalongide, vesiravilate ja saunade, solaariumite, mittemeditsiinilist massaaži pakkuvate asutuste teenused jne. 12.1.2 Ihuhoolduseks mõeldud seadmed, esemed ja tooted (KuK) - Elektrilised seadmed: elektripardlid ja juukselõikurid, käsiföönid ja kuppelföönid, lokitangid ja koolutajad, ultraviolettlambid, massaažiaparaadid, elektrilised hambaharjad ja muud hammaste hügieeniks kasutatavad elektrilised seadmed jne, - mitteelektrilised seadmed: mitteelektrilised pardlid ja juukselõikurid ning nende terad, käärid, küüneviilid, kammid, vahupintslid, juukseharjad, hambaharjad, küüneharjad, juuksenõelad, lokirullid, kehakaalumisseadmed, imikukaalud jne, - isiklikuks hügieeniks mõeldud tooted: tualettseebid, raviseebid, puhastusõli ja puhastuspiim, habemeajamisseep, habemeajamiskreem ja -vaht, hambapasta jne, - iluravitooted, parfüümid ja deodorandid: huulepulgad, küünelakid, meigi- ja meigieemaldusvahendid (k.a puudritoosid, pintslid ja puudritupsud), juukselakid ja juuksevedelikud, enne ja pärast habemeajamist kasutatavad tooted, päikesekreemid, karvaeemaldusvahendid, parfüümid ja tualettveed, deodorandid ja kümblustooted, - muud tooted: tualettpaber, pabertaskurätikud, paberrätikud, hügieenisidemed, vatt, vatipulgad, ühekordsed imikumähkmed. Kaasa arvatud: nende seadmete parandus. Välja arvatud: riidest imikumähkmed (03.1.2); riidest taskurätikud (03.1.3). 12.2 Mujal liigitamata isiklikud esemed (KeK, PK) - Vääriskivid, ehted, k.a rõivaehted, mansetinööbid ja lipsunõelad, - kellad, käekellad, stopperid, äratuskellad, - nende esemete parandus, - suitsetamistarbed: piibud, välgumihklid, sigaretikarbid jne, - väikelastele mõeldud tooted: lapsevankrid, lapsekärud, turvatoolid, turvahällid ja -istmed, kotid seljal ja kõhul kandmiseks, ohjad ja rakmed jne, - reisikohvrid ja muud kandekotid isiklike esemete tarbeks: käsikohvrid, reisikohvrid, reisikotid, diplomaadikohvrid, koolikotid, käekotid, rahataskud, rahakotid jne, - mitmesugused isiklikud esemed: päikeseprillid, jalutuskepid, vihmavarjud, lehvikud, võtmehoidjad jne, - matusetarbed nagu urnid, surnukirstud ja hauakivid. Kaasa arvatud: kaasaskantavad äratuskellad; seinatermomeetrid ja baromeetrid. Välja arvatud: kaunistused (05.1.1 või 05.4); kellraadiod (09.1.1); väikelastemööbel (05.1.1); pinalid (09.3.4); kandekotid (05.2). 12.4 A Kindlustus (T) [6] Kindlustuse teenustasud liigitatakse kindlustusliigi alusel. Mitut riski hõlmavate kindlustuste teenustasusid ei liigitata eraldi. Kui sellise kindlustuse puhul ei ole võimalik teenustasusid erinevate riskide vahel jaotada, tuleks teenustasud liigitada põhiriskiga seonduvate tasude põhjal. 12.4.2 A Eluruumiga seotud kindlustus: vallasvara kindlustus (T) - Teenustasud, mida nende endi kasutuses olevate eluruumide omanikud ja üürnikud maksavad sellist liiki kindlustuse eest, mida üürnikud tavaliselt sõlmivad tule, varguse, veekahjustuste jne vastu. Välja arvatud: teenustasud, mida nende endi kasutuses olevate eluruumide omanikud maksavad sellist liiki kindlustuse eest, mida üürileandjad tavaliselt sõlmivad (vahetarbimine). 12.4.4 A Transpordiga seotud kindlustus: autokindlustus (T) - Isiklike transpordivahenditega seotud kindlustuse teenustasud. Välja arvatud: reisikindlustuse ja pagasikindlustuse teenustasud (ei sisaldu indeksis). 12.5 A Mujal liigitamata pangateenused (T) - Pangateenuste eest tegelikult makstavad tasud, - tasud rahakaartide ning postiasutuste ja hoiupankade muude finantsteenuste eest. Välja arvatud: intressimaksed ja tasud, mis on väljendatud protsendina tehingu väärtusest. 12.6 A Mujal liigitamata teenused (T) - Tasud õigusabi, tööbüroode jne teenuste eest, - tasud matusetalituste ja muude matuseteenuste eest, - tasud varahaldurite ja kinnisvaramaaklerite, oksjonite teostajate ja mitmesuguste vahendajate teenuste eest, - tasud fotokoopiate ja dokumentide muude reproduktsioonide eest, - tasud passide, sünni-, abielu- ja surmatunnistuste eest — ESA 1995 (punkti 4.79 joonealune viide nr 5) ja rahvamajanduse arvepidamise süsteemi (punkt 8.54) põhimõtete kohaselt käsitletakse selliseid tasusid teenuste ostmisena valitsemissektorilt, mistõttu need sisalduvad THHIs, - tasud ajalehekuulutuste ja -reklaamide eest, - tasud grafoloogide, astroloogide, eradetektiivide, tutvumisteenistuste, perekonnanõuandlate ja erasekretäride teenuste ning mitmesuguste hüvede (istekohad, tualetid, garderoobid) eest. Välja arvatud: ESA 1995 põhimõtete kohaselt on välja arvatud kutseliitudele, kirikutele ning seltskondlikele, kultuuri-, vabaajaühendustele ja spordiklubidele makstavad osamaksed ja liikmemaksud (ESA 1995, punkt 3.77.e). [1] Enamik klasse koosnevad kas kaupadest või teenustest. Kaupu sisaldavad klassid on märgistatud tunnusega (KuK), (PK) või (KeK), mis tähistavad vastavalt "kulukaupu", "poolkestvuskaupu" või "kestvuskaupu". (T) tähistab klasse, mis koosnevad "teenustest". Mõned klassid sisaldavad nii kaupu kui ka teenuseid, kuna neid on raske liigitada kaupadeks ja teenusteks. Sellised klassid on tavaliselt tähistatud tunnusega (T), kuna teenuste osa käsitletakse ülekaalukana. (E) tähistab "energiat" ja (HOO) "hooajatooteid". [2] COICOP-liigituse lõpliku versiooni põhjal, mis võeti vastu ÜRO Euroopa Majanduskomisjoni, OECD ja Eurostati rahvamajanduse arvepidamist käsitleval ühiskohtumisel Genfis (30. aprill - 3. mai 1996). [3] "Tarbijad maksavad vastavalt tarbimisele": i) kui nad maksavad arvestinäitude alusel, ii) kui nad maksavad kindla summa, mida võib käsitleda tarbitud teenuse väärtusena või iii) kui nad maksavad ühendustasu, mis võimaldab teenust tarbida teataval hulgal; tarbijad ei maksa vastavalt tarbimisele, kui teenust rahastatakse maksudest. [4] Selle punkti kaalu tuleks kohandada nii, et hõlmata kindlustusseltsidest nõuete alusel otse makstavaid remondikulusid (vt ka 12.4 A). [5] Hõlmab kõiki liikmesriikide majandusterritooriumil kättesaadavate majutusteenuste oste. [6] Selle punkti kaalud ja hinnad peaksid olema esitatud pärast nõuete mahaarvamist. Netokindlustusmaksete muutuste hindamiseks võib siiski kasutada brutokindlustusmaksete hinnaindeksit. Muude punktide kaalusid tuleb kohandada, et võtta arvesse kindlustusseltsidest nõuete alusel otse makstavaid remondikulusid, näiteks punktid hooldus ja remont (07.2.3) ning uued ja kasutatud autod (07.1.1). --------------------------------------------------